Так, раённы гісторыка-краязнаўчы музей у Быхаве адкрыўся сёлета, 26 красавіка. Цэнтр горада займеў яшчэ адну культурную цікавостку. Калісьці былі ў гэтым прывабным аднапавярховым дамку ХІХ стагоддзя мужчынская гімназія ды дзіцячы прытулак. Новая ўстанова адразу стала надзвычай папулярнай у расіян. Прычын некалькі. Гэта і колішняя марская авіяцыйная дывізія, якая ў савецкі час базавалася ў Быхаве, і згадкі пра Калчака. Але пра ўсё па чарзе.